## Odluka o dodjeli koncesije za polaganje i gospodarsko korištenje podmorske vodovodne cijevi na pomorskom dobru Cesarica uvala Vlaška Vela

### NN 38/1996 (14.5.1996.), Odluka o dodjeli koncesije za polaganje i gospodarsko korištenje podmorske vodovodne cijevi na pomorskom dobru Cesarica uvala Vlaška Vela

# PREDSJEDNIK REPUBLIKE HRVATSKE

Na temelju članka 62. stavka 2. Pomorskog zakonika ("Narodne novine",
br. 17/94 i 74/94), Vlada Republike Hrvatske je na sjednici održanoj 9.
svibnja 1996. godine donijela

## **ODLUKU**

### **O DODJELI KONCESIJE ZA POLAGANJE I GOSPODARSKO KORIŠTENJE PODMORSKE VODOVODNE CIJEVI NA POMORSKOM DOBRU CESARICA UVALA VLAŠKA VELA**

I.

Na temelju javnog raspisa za prikupljanje ponuda, objavljenog u "Narodnim
novinama", broj 67/95 Vlada Republike Hrvatske (u daljnjem tekstu: davatelj
koncesije), na temelju mišljenja Stručnog tijela za ocjenu koncesija osnovanog
Rješenjem ministra pomorstva, prometa i veza i ministra graditeljstva i
zaštite okoliša Klasa: 011-01/94-06/21 od 23. studenog 1994., sukladno
članku 63. stavku 2. Pomorskog zakonika, prihvaća zajedničku ponudu JP
"Komunalije" d.o.o. Novalja i Javnog komunalnog poduzeća "Pag" d.o.o. Pag
(u daljnjem tekstu: ovlaštenik), te daje ovlašteniku ovlaštenje za posebnu
upotrebu i gospodarsko korištenje pomorskog dobra.

Pomorsko dobro koje je predmet ove Odluke u svrhu polaganja i gospodarskog
korištenja, obuhvaća morsko dno i morsko podzemlje na dionici: dionica
koja ulazi u sastav koncesija nalazi se na k.č. br. 3777 k.o. Cesarica
(koordinate Y = 5 499 323, X = 4 937 415) do uvale Vlaška vela k.č. br.
3408/1 k.o. Novalja (koordinate Y = 5 497 178, X = 4 935 907), najkraćim
morskim putom u ukupnoj dužini od 2.780 metara i širini od 6 metara.

II.

Koncesija se daje u svrhu polaganja i gospodarskog korištenja podmorske
vodovodne cijevi na dionici navedenoj u točki I. stavku 2. ove Odluke.

Ovlaštenik se obvezuje da na pomorskom dobru koje ovom Odlukom dobija
na upotrebu i gospodarsko korištenje položi podmorsku vodovodnu cijev.

Svi radovi polaganja cijevi, a naročito priroda, oblik, kvaliteta i
opseg radova moraju biti potpuno u skladu s izdanom lokacijskom dozvolom
(Klasa: UP/I-350-05/94-01/6 od 3. lipnja 1994.) i građevinskom dozvolom
koja će se izdati na temelju Ugovora o koncesiji pomorskog dobra i lokacijske
dozvole.

Ovlaštenik je ovlašten podmorskom vodovodnom cijevi prenositi vodu.

III.

Ovlaštenik je dužan izvoditi sve radove i gospodarski koristiti podmorsku
cijev u skladu sa hrvatskim zakonima i podzakonskim aktima iz područja
zaštite okoliša, te lokacijskom, građevinskom i uporabnom dozvolom i to
na način koji će osigurati najveću moguću zaštitu okoliša.

IV.

Davatelj koncesije daje na korištenje pomorsko dobro navedeno u točki
I. ove Odluke ovlašteniku na vremensko razdoblje od 32 godine, računajući
od dana sklapanja Ugovora o koncesiji pomorskog dobra.

V.

Za korištenje pomorskog dobra navedenog u točki I. ove Odluke ovlaštenik
se obvezuje da će uredno plaćati davatelju koncesije godišnju naknadu.

Godišnja naknada koju ovlaštenik plaća za korištenje pomorskog dobra
sastoji se iz dva dijela:

a) varijabilni dio u iznosu od 1% od prosječne prodajne cijene mł vode
isporučitelja u protekloj godini za isporučeni mł vode potrošačima putem
podmorske vodovodne cijevi,

b) fiksni dio u iznosu od 1,5 DEM po metru dužnom cijevi godišnje.

Navedena naknada plaćala bi se u kunama prema srednjem tečaju Narodne
banke Hrvatske za DEM na dan uplate, na slijedeći način:

- fiksni dio naknade plaća se od trenutka zaključivanja Ugovora o koncesiji,
i to uvijek za tekuću godinu unaprijed;

- varijabilni dio naknade plaća se od trenutka dobivanja uporabne dozvole
za korištenje podmorske cijevi vodovoda i to za svako polugodište do 30.
u prvom mjesecu nakon proteka polugodišta.

VI.

Na temelju ove Odluke ovlašćuje se predsjednik Vlade Republike Hrvatske
da sklopi Ugovor o koncesiji pomorskog dobra iz točke I. ove Odluke kojim
će se detaljno urediti ovlaštenja davatelja koncesije, te prava i obveze
ovlaštenika, a u tekstu navedenom u Nacrtu ugovora o koncesiji pomorskog
dobra koji se ne objavljuju u "Narodnim novinama".

VII.

Ako ovlaštenik u roku od 15 dana od dana donošenja ove Odluke ne potpiše
Ugovor o koncesiji pomorskog dobra, gubi sva prava određena ovom Odlukom.

VIII.

Ova Odluka stupa na snagu danom donošenja, a objavit će se u "Narodnim
novinama".

Klasa: 934-01/95-01/01

Urbroj: 5030116-96-5

Zagreb, 9. svibnja 1996.

Predsjednik

**mr. Zlatko Mateša,** v. r.

Odluka, NN 38/1996-764